На основу члана 7. и 20. Закона о локалној самоуправи ("Службени гласник РС", број 129/2007, 83/2014 – др. закон, 101/2016 – др. закон, 47/2018 и 111/2021 - др. закон), члана 2, 3. и 4. Закона о комуналним делатностима ("Службени гласник РС", број 88/2011, 104/2016 и 95/2018), члана 5. Закона о јавним предузећима ("Службени гласник РС", број 15/2016 и 88/2019) и члана 40. став 1. тачка 10) Статута општине Владичин Хан ("Службени гласник Града Врања", број 4/2019 и 43/2020), Скупштина општине Владичин Хан, на седници одржаној дана 1. априла 2024. године, доноси

**О Д Л У К У**

**о измени и допуни Одлуке о усклађивању оснивачког акта**

**Јавног предузећа за комунално уређење Владичин Хан**

**Члан 1.**

У Одлуци о усклађивању оснивачког акта Јавног предузећа за комунално уређење Владичин Хан ("Службени гласник града Врања" број 18/2013, 41/2013, 2/2014, 32/2016 и 20/2017), у члану 2. став 1. алинеја осма мења се и гласи:

"хватање, превоз, збрињавање, смештај напуштених и изгубљених животиња у прихватилиште; контрола и смањење популације изгубљених и напуштених паса и мачака; нешкодљиво уклањања и транспорт лешева животиња са јавних површина и објеката за узгој, држање, дресуру, излагање, одржавање такмичења или промет животиња до објеката за сакупљање, прераду или уништавање споредних производа животињског порекла на начин који не представља ризик по друге животиње, људе или животну средину;"

**Члан 2.**

У члану 12. став 2. после алинеје тридесет треће, додају се нове алинеје тридесет четврта, тридесет пета и тридесет шеста, које гласе:

" - 01.62 Помоћне делатности у узгоју животиња

- 75.00 Ветеринарска делатност,

- 96.09 Остале непоменуте личне услужне делатности: услуге збрињавања кућних љубимаца."

**Члан 3.**

Ова Одлука ступа на снагу осмог да од дана објављивања у ''Службеном гласнику града Врања''.

**СКУПШТИНА ОПШТИНЕ ВЛАДИЧИН ХАН**

**Број: 06-28/5/24-I**

**Дана: 1. април 2024. године**

**ПРЕДСЕДНИЦА,**

**Данијела Поповић**